הסופר ליג

הסופר ליג (באנגלית: The Super League) הוא מפעל כדורגל אירופי פוטנציאלי שנתי, בו עתידים להתחרות המועדונים האירופיים הבכירים, אם וכאשר המפעל אכן יצא לפועל. המפעל נוסד ב-18 באפריל 2021 על ידי 12 מועדונים, ושלושה מועדונים נוספים צפויים להצטרף אליו. 15 המועדונים המייסדים יהיו חלק מהמפעל באופן קבוע, וחמישה מועדונים נוספים יוכלו להעפיל אליו באופן שנתי בהתבסס על ביצועיהם בעונה הקודמת. נשיא הטורניר הוא פלורנטינו פרס, נשיא ריאל מדריד. הצעות להקמת טורניר סופר ליג אירופי החלו לעלות כבר בשנת 1998, אך נכשלו כאשר אופ"א הרחיבה את מפעל ליגת האלופות. ההצעה הועלתה מספר פעמים במהלך שני העשורים הבאים, אך לא זכתה להצלחה. לפי מסמכים שהודלפו, במועדונים הגדולים ניסו מ-2015 לבחון ברצינות ולעומק הקמת ליגה אירופית פרטית שבה ייטלו חלק רק 16 הקבוצות הגדולות ביבשת. הליגה הוכרזה ב־18 באפריל 2021, באמצעות הודעה לעיתונות שנשלחה על ידי המועדונים המייסדים. ההודעה הגיעה בערב פגישת הוועד של אופ"א, שהתכוונה לחדש ולהרחיב את ליגת האלופות של אופ"א מעונת 2024/25 במטרה להגדיל את מספר המשחקים וההכנסות, בעקבות לחץ מצד מועדונים מובחרים באירופה. בהודעה לעיתונות נאמר כי הכוונה היא "לספק התאמות איכותיות יותר ומשאבים כספיים נוספים לפירמידת הכדורגל הכללית", תוך שהיא מספקת צמיחה כלכלית ותמיכה משמעותית יותר בכדורגל האירופי באמצעות התחייבות ארוכת טווח לתשלומי סולידריות בלתי מוגבלים אשר יגדל בהתאם להכנסות הליגה". צעירים כבר לא מתעניינים בכדורגל. למה לא? מכיוון שיש הרבה משחקים באיכות ירודה והם לא מתעניינים, יש פלטפורמות אחרות שיסיחו את דעתם. — יו"ר הסופר ליג פלורנטינו פרז בנוסף לתחרות הגברים, הארגון מתכנן גם להשיק ליגת על נשים מקבילה "בהקדם האפשרי". 12 מועדונים הכריזו על הקמת המפעל, כאשר שלושה מועדונים נוספים צפויים להצטרף בהמשך. 15 המועדונים המייסדים ייקחו חלק בטורניר באופן קבוע. המועדונים המייסדים הם: אנגליה ארסנל (פרשה ב-20 באפריל 2021) אנגליה טוטנהאם הוטספר (פרשה ב-20 באפריל 2021) אנגליה ליברפול (פרשה ב-20 באפריל 2021) אנגליה מנצ'סטר יונייטד (פרשה ב-20 באפריל 2021) אנגליה מנצ'סטר סיטי (פרשה ב-20 באפריל 2021) אנגליה צ'לסי (פרשה ב-21 באפריל 2021) איטליה אינטר מילאנו (פרשה ב-21 באפריל 2021) איטליה יובנטוס (פרשה ב-21 באפריל 2021) איטליה מילאן (פרשה ב-21 באפריל 2021) ספרד אתלטיקו מדריד (פרשה ב-21 באפריל 2021) ספרד ברצלונה ספרד ריאל מדריד המועדון האנגלי הראשון שהראה היסוסים לגבי המשך פעילותו במפעל היה צ'לסי, וזאת לאור פגישתו של יושב הראש ברוס באק עם השחקנים. ב-20 באפריל הודיעה מנצ'סטר סיטי כי החליטה לנקוט בצעדים רשמיים במטרה לפרוש מהמפעל. נשיא אופ"א, אלכסנדר צ'פרין, פרסם הודעה ובה בירך את המועדון על שובו ל"משפחת הכדורגל האירופאי". ארסנל, ליברפול, מנצ'סטר יונייטד וטוטנהאם הוטספר פרשו גם הן בהמשך היום. צ'לסי הודיעה רשמית על פרישתה בבוקר למחרת. לאחר פרישתם של המועדונים האנגליים הודיעה ב-21 באפריל הנהלת הסופר ליג ש"לאור מצב הדברים הנוכחי נשקול מחדש את הצעדים הנדרשים כדי לעצב את הפרויקט מחדש, כשהמטרה תמיד להביא לאוהדים את החוויה הטובה ביותר שניתן, ובה בעת להגדיל את תשלומי הסולידריות לכל קהילת הכדורגל." באותו היום, כשלושה ימים לאחר ההודעה על הקמתה, הודיעה הסופר ליג כי היא משעה את פעילותה. שלושת המועדונים הגדולים באיירן מינכן, בורוסיה דורטמונד ופריז סן-ז'רמן מסרבים בינתיים להצטרף לסופר ליג, אף על פי שהסופר ליג רוצה שיתווספו לחברים המייסדים באופן מיידי. הסופר ליג צריכה לפעול במהירות כדי לצרף את באיירן מינכן, בורוסיה דורטמונד ופ.ס.ז' ל-15 המועדונים המייסדים של התחרות. על פי מסמך שפרסם דר שפיגל, לבאיירן ולדורטמונד יינתנו 30 יום ולפריז 14 יום להצטרף לסופר ליג. על פי הדיווחים מועדונים צרפתיים, גרמנים ופורטוגזיים אחרים, כולל פורטו, סירבו להצטרף לתחרות. עם זאת, יו"ר הסופר ליג פלורנטינו פרז אמר כי פ.ס.ז והמועדונים הגרמניים לא הוזמנו כמועדונים מייסדים. כתב סקיי ספורט, צ'ארלס פטרסון, דיווח כי הסופר ליג תפנה למועדונים הסקוטיים סלטיק וגלאזגו ריינג'רס. פטרסון אמר כי היו ניסיונות של שני המועדונים להתנתק ממערכת ליגת העל הסקוטית מאז שנות ה-90, וכי יכולתם להתחרות במסגרת התחרות האירופית נפגעה על ידי הכנסות מוגבלות בסקוטלנד. פטרסון מאמין גם כי הסופר ליג תצטרך לקחת על עצמה את הסקוטים, מכיוון שלשני המועדונים יש אוהדים ברחבי עולמיים ומגרשים איכותיים. במפעל ייקחו חלק עשרים מועדונים, ביניהם 15 המועדונים המייסדים. המועדונים שיתפסו את חמשת המקומות הנותרים יקבעו בהתבסס על ביצועי המועדונים בעונה הקודמת. הטורניר יחל בחודש אוגוסט. עשרים הקבוצות יחולקו לשני בתים של עשר קבוצות, וכל קבוצה תערוך שני משחקים - משחק בית ומשחק חוץ - נגד כל קבוצה אחרת. המשחקים ישוחקו באמצע השבוע על-מנת לאפשר לקבוצות להמשיך להתמודד בליגות המקומיות. שלוש הקבוצות המובילות בכל בית יעפילו לשלב רבע הגמר, כאשר הקבוצות שיסיימו במקום הרביעי ובמקום החמישי בכל בית יתחרו בפלייאוף בן שני משחקים על-מנת לקבוע את זהות שתי המעפילות הנוספות לרבע הגמר. משחקי רבע הגמר וחצי הגמר יערכו בשיטה של שני משחקים, והגמר ייערך בחודש מאי בשיטה של משחק בודד באצטדיון נייטרלי. התחרות אמורה לכלול תשלומי סולידריות בלתי מוגבלים למועדונים שלה, שיכולים לגדול בהתאם להכנסות הליגה. הארגון הצהיר כי תשלומי הסולידריות יהיו גבוהים יותר משל התחרויות האירופיות הקיימות, וצפויים להיות "מעבר ל-10 מיליארד אירו במהלך תקופת ההתחייבות הראשונית של המועדונים", וכי המועדונים המייסדים יקבלו 3.5 מיליארד אירו לתמוך בתוכניות השקעות בתשתיות ולקיזוז ההשפעה של מגפת הקורונה. ענקית בנקאית ההשקעות האמריקאית ג'יי פי מורגן צ'ייס מדווחת כי היא התומכת הפיננסית הגדולה בסופר ליג המתוכננת, שהתחייבה לחמישה מיליארד דולר לקראת התחרות. ההודעה עוררה תגובות שליליות של אופ"א, ההתאחדות הכדורגל האנגלית, הפרמייר ליג, התאחדות הכדורגל האיטלקית, הסרייה א', ההתאחדות הכדורגל הספרדית ולה ליגה, שמהן הגיעו המועדונים המייסדים. הן פרסמו הצהרה משותפת לפיה הן "יישקלו את כל הצעדים העומדים לרשותנו, בכל הרמות, הן השיפוטיות והן הספורטיביות" כדי למנוע את הסופר ליג. אופ"א והתאחדויות המדינות הזהירו כי כל מועדונים המעורבים בסופר ליג יורחקו מכל שאר תחרויות הכדורגל המקומיות, האירופיות והעולמיות. הן גם איימו כי יהיה ניתן למנוע מהשחקנים המעורבים לייצג את נבחרותיהם הלאומיות במשחקים בינלאומיים. התאחדויות הכדורגל והליגות הבכירות בצרפת וגרמניה, מהן עדיין לא הצטרפו מועדונים, פרסמו הצהרות המתנגדות לסופר ליג. ארגון המועדונים האירופיים (ECA), שיושב ראשו אנדראה אניילי הוא סגן יו"ר הסופר ליג, קיים ישיבת חירום ובהמשך הודיע על התנגדותו לתוכנית. בהמשך התפטר אניילי מתפקידיו ב-ECA ואופ"א, וכך עשו גם נציגי שאר הקבוצות המייסדות. גם פיפ"א הביעה את אי הסכמתה להודעה. תגובתו של שחקן מנצ'סטר יונייטד לשעבר גארי נוויל עוררה תשומת לב עזה ברשתות החברתיות, וכינה את הליגה "מעשה של חמדנות טהורה" והתאכזב במיוחד מקבוצתו לשעבר, ואמר כי יש לנקוט בצעדים מחמירים נגד המועדונים המייסדים, כולל הרחקה מתחרויות אירופיות והורדת נקודות. אוהדים של קבוצות רבות, בניהן טוטנהאם הוטספור, ארסנל, צ'לסי וליברפול, התנגדו גם הם למהלך וקראו להחרים משחקים. Football Supporters Europe ‏(FSE), גוף המייצג אוהדים ב-45 מדינות אופ"א, שחררו הצהרה המתנגדת ליצירתה של הסופר הליג. סקר של YouGov שנערך זמן קצר לאחר הכרזת הליגה מצא כי 79% מאוהדי הכדורגל הבריטיים התנגדו לסופר ליג, ורק 14% הביעו תמיכה. 76% מאוהדי הקבוצות הבריטיות שהצטרפו לסופר ליג גם הביעו אי הסכמה, ו-20% הביעו תמיכה. לעומת זאת, בספרד זכה הסופר ליג לתמיכה רחבה מצד אוהדי הקבוצות.[דרוש מקור] ב-19 באפריל, כ-700 אוהדים הופיע מחוץ לאלנד רואד למרות הגבלות מגפת הקורונה, לקראת המשחק בין לידס יונייטד וליברפול, כדי למחות כנגד הסופר הליג. במהלך החימום לקראת המשחק, שחקני לידס לבשו חולצות שעליהן היה רשום "כדורגל הוא בשביל המעריצים" ("Football is for the fans") מצד אחד, ו"להרוויח את זה" ("Earn it") עם הלוגו של ליגת האלופות בצד השני. החולצות הושארו גם על הספסלים בחדר ההלבשה של ליברפול, אבל שחקני הקבוצה לא לבשו אותן. בנוסף, שלט ענק הוצב מאחורי אחד השערים עם הכיתוב "Earn it on the pitch, football is for the fans". אוהדי ברצלונה תלו שלט מעל קאמפ נואו שהיה רשום עליו "ברצלונה היא החיים שלנו, לא הבובה שלך. לא למשחק בסופר ליג" ("Barcelona is our life, not your toy. No to playing in the Super League"). ב-20 באפריל, אלפי אוהדי צ'לסי הופיעו בסטמפורד ברידג' כדי למחות כנגד הסופר ליג, לקראת המשחק של צ'לסי מול ברייטון. אתר האינטרנט הרשמי של הסופר ליג הסופר ליג, ברשת החברתית אקס (טוויטר) LEADING FOOTBALL CLUBS ANNOUNCE NEW SUPER LEAGUE COMPETITION באתר הרשמי של מנצ'סטר יונייטד, 18 באפריל 2021 (באנגלית) Football: Uefa winning `super league' war באתר אינדפנדנט, 23 באוקטובר 1998 (באנגלית) אוריאל דסקל, 7 הערות על חשיפות פוטבול ליקס, באתר כלכליסט, 3 בנובמבר 2018 טל וולק, ‏אירופה מתפרקת: כשהקבוצות העשירות רוצות להתעשר עוד, באתר גלובס, 9 בנובמבר 2018 Statement by UEFA, the English Football Association, the Premier League, the Royal Spanish Football Federation (RFEF), LaLiga, the Italian Football Federation (FIGC) and Lega Serie A באתר הרשמי של אופ"א, 18 באפריל 2021 (באנגלית) "Chelsea to withdraw from European Super League". theathletic.com. 21 באפריל 2021. נבדק ב-21 באפריל 2021. {{cite web}}: (עזרה) Pollard, Rob (20 באפריל 2021). "Club statement" (הודעה לעיתונות). Manchester City F.C. נבדק ב-20 באפריל 2021. {{cite press release}}: (עזרה) "Ceferin welcomes Manchester City back into European football family". marca.com. Marca. 20 באפריל 2021. נבדק ב-21 באפריל 2021. {{cite web}}: (עזרה) "An open letter to our fans" (הודעה לעיתונות). Arsenal F.C. 20 באפריל 2021. נבדק ב-20 באפריל 2021. {{cite press release}}: (עזרה) "Liverpool Football Club statement" (הודעה לעיתונות). Liverpool F.C. 20 באפריל 2021. נבדק ב-20 באפריל 2021. {{cite press release}}: (עזרה) "Manchester United withdraw from European Super League" (הודעה לעיתונות). Manchester United F.C. 20 באפריל 2021. נבדק ב-20 באפריל 2021. {{cite press release}}: (עזרה) "Club statement" (הודעה לעיתונות). Tottenham Hotspur F.C. 20 באפריל 2021. נבדק ב-20 באפריל 2021. {{cite press release}}: (עזרה) "Club statement". Chelsea F.C. נבדק ב-2021-04-21. "European Super League will 'reconsider steps to reshape' as English clubs leave". 20 April 2021. נבדק ב-21 באפריל 2021. {{cite news}}: (עזרה) "Super League suspended: Why English clubs pulled out, and what's next for them and UEFA". ESPN.com (באנגלית). 2021-04-21. נבדק ב-2021-04-21. Manuel Veth, Super League: Bayern Munich And Borussia Dortmund Reject New League And Back UEFA, Forbes (באנגלית) Adam Crafton, Bayern Munich and PSG are not backing breakaway European Super League plans, The Athletic (באנגלית) Bayern Munich and Borussia Dortmund not joining European Super League, the Guardian, ‏2021-04-19 (באנגלית) The Athletic Staff, Porto say they will not join breakaway European Super League, The Athletic (באנגלית) European Super League - the key questions: What is it? Who is involved? How likely?, Sky Sports (באנגלית) "Uefa and PL condemn breakaway plan". BBC Sport (באנגלית בריטית). נבדק ב-2021-04-19. DFB klar gegen Konzept einer europäischen Super League, DFB - Deutscher Fußball-Bund e.V. (בגרמנית) Communiqué de la FFF et de la LFP, LFP (ב־) ECA 'strongly opposes' European Super League, France 24, ‏2021-04-18 (באנגלית) Agnelli resigns as ECA President | Football Italia, www.football-italia.net ‘Pure greed’: Gary Neville takes aim at clubs in European Super League, the Guardian, ‏2021-04-18 (באנגלית) Staff, Reuters (2021-04-19). "Soccer-Premier League fans' groups unite to condemn Super League". Reuters (באנגלית). נבדק ב-2021-04-19. ‘Deduct points from the teams who signed up for it’ – Neville and fans lead criticism of European Super League proposals | Goal.com, www.goal.com Snap poll: football fans overwhelmingly reject European Super League | YouGov, yougov.co.uk (באנגלית בריטית) "European Super League: Protest at Leeds v Liverpool match". BBC News (באנגלית בריטית). 2021-04-19. נבדק ב-2021-04-21. Klopp not happy with European Super League plan for Liverpool - Video, ProSoccerTalk | NBC Sports, ‏2021-04-19 (באנגלית אמריקאית) Elland Road was empty, but fans made their displeasure known, ESPN.com, ‏2021-04-19 (באנגלית) Gill Clark, Barcelona Fans Protest Against European Super League [LOOK], Heavy.com, ‏2021-04-20 (באנגלית אמריקאית) Chelsea fans protest against Super League, berate Petr Cech, ahead of meeting with Brighton, Eurosport, ‏2021-04-20 (באנגלית)